CELEX: 62008CN0578
Language: lt
Date: 2008-12-29 00:00:00
Title: Byla C-578/08 2008 m. gruodžio 29 d. Raad van State (Nyderlandai) pateiktas prašymas priimti prejudicinį sprendimą byloje Rhimou Chakroun prieš Minister van Buitenlandse Zaken

7.3.2009   
            
            
               LT
            
            
               Europos Sąjungos oficialusis leidinys
            
            
               C 55/16
            
         2008 m. gruodžio 29 d.Raad van State (Nyderlandai) pateiktas prašymas priimti prejudicinį sprendimą byloje Rhimou Chakroun prieš Minister van Buitenlandse Zaken
   
   (Byla C-578/08)
   (2009/C 55/26)
   Proceso kalba: olandų
   Prašymą priimti prejudicinį sprendimą pateikęs teismas
   Raad van State
   Šalys pagrindinėje byloje
   
      Ieškovė: Rhimou Chakroun
   Atsakovas: Minister van Buitenlandse Zaken
   Prejudiciniai klausimai
   
               1.
            
            
               Ar 2003 m. rugsėjo 22 d. Tarybos direktyvos 2003/86/EB dėl teisės į šeimos susijungimą (1) 7 straipsnio 1 dalies c punkte formuluotė „naudojimasis socialinės paramos sistema“ reiškia, kad ji leidžia valstybei narei priimti tokius teisės aktus dėl šeimos susijungimo, kurie neleidžia susijungti globėjo, turinčio pastovių ir nuolatinių lėšų, kurių pakanka sau ir savo šeimos nariams išlaikyti, bet nepaisant savo pajamų vis tiek turinčiam kreiptis dėl specialios paramos specialių ir individualiai įvertintų išlaidų pragyvenimui atveju, dėl atleidimo nuo įstaigų nustatytų ar dėl pajamas palaikančių priemonių, taikomų vykdant bendruomenių politiką dėl lengvatų, susijusių su pajamomis, šeimai?
            
         
               2.
            
            
               Ar 2003 m. rugsėjo 22 d. Tarybos direktyva 2003/86/EB dėl teisės į šeimos susijungimą, visų pirma jos 2 straipsnio d punktas turi būti aiškinamas taip, jog ši nuostata draudžia nacionalinę nuostatą, kuri tam, kad būtų taikomos sąlygos dėl pajamų, numatytų 7 straipsnio 1 dalies c punkte, daro skirtumą pagal tai, ar šeimos santykiai susidarė prieš valstybėje narėje nuolat gyvenančiam asmeniui atvykstant, ar jam atvykus?
            
         
      (1)  2003 m. rugsėjo 22 d. Tarybos direktyva 2003/86/EB dėl teisės į šeimos susijungimą (OL L 251, p. 12; 2004 m. specialusis leidimas lietuvių k., 19 sk., 6 t., p. 224).